Aleksandr Legkov

Aleksandr Gennadjevitsj Legkov (russisk Александр Геннадьевич Лёгков, født 7. mai 1983 i Krasnoarmejsk) er en russisk tidligere langrennsløper.

 Karriere 
Legkov debuterte i mesterskapssammenheng under VM 2005 i Oberstdorf, men oppnådde skuffende plasseringer (nr. 48 og 50). Året etter deltok han i OL i Torino, og oppnådde som best en 20.-plass på femmila, som gikk i fristil.

Tour de Ski 2006/07 ble Legkovs store gjennombrudd, hvor han endte på andreplass sammenlagt, kun slått av tyske Tobias Angerer.

Legkov tok sin første pallplassering i et enkeltrenn i verdenscupen den 16. desember 2008, da han endte på en andreplass på 30 km fellesstart i La Clusaz, hvor han ble spurtslått av Tobias Angerer. Han vant sin første seier i verdenscupen på 30 km fristil, fellesstart i Rybinsk i sesongen 2006/07, den andre på 15 km fristil i Lahtis i sesongen 2008/09 og den tredje på «mini-touren» i Kuusamo sesongen  sesongen 2010/11.

Hans fjerde verdenscupseier kom 6. januar 2013 da han sikret han seg sammenlagtseieren i Tour de Ski, som første russer noen gang. Sesongen 2012/13 vant han også 50 km i Holmenkollrennene. Han tok bronse med det russiske laget i Ski-VM 2013.

Han ble olympisk mester på 50 km fristil under OL 2014 i Sotsji, og sammen med Maksim Vylegzjanin og Ilja Tsjernousov sørget de for tredoblet russisk triumf. Han fikk også sølv på 4 x 10 km stafett for Russland, og kom på tiendeplass på 15+15 km skiathlon. Den 1. november 2017 meldte imidlertid IOC at Legkov var dømt for brudd på dopingreglementet, og at hans resultater fra OL i 2014 var annullert, samt at han blir utestengt fra OL på livstid.IOC - IOC sanctions two Russian athletes as part of Oswald Commission Findings, besøkt 1. november 2017. Den 30. november besluttet Det internasjonale skiforbundet (FIS) at han også utestenges fra Verdenscupen i langrenn.Langrenn.com - Utestenger Legkov & Co. fra verdenscupen, besøkt 30. november 2017. Den 1. februar 2018 opphevet Den internasjonale voldgiftsretten for sport diskvalifikasjonen fra OL 2014.

 Resultater verdenscupen 
 Sesong Sammenlagt Distanse Sprint Poeng Plass Poeng Plass Poeng Plass 2003/04  33  83.  33  57.  -  - 2004/05  45  75.  45  48.  -  - 2005/06  41  95.  41  64.  -  - 2006/07  580  2.  260  6.  -  - 2007/08  273  26.  205  18.  24  64. 2008/09  565  11.  410  8.  35  52. 2009/10  253  30.  247  14.  6  99. 2010/11  796  5.  503  5.  53  43. 2011/12  1000  5.  673  3.  45  44. 2012/13  1381  2.  793  1.  16  73. 2013/14  1008  2.  554  2.  34  51. 2014/15  150  45.  150  29.  -  - 2015/16  632  15.  480  10.  -  - 2016/17  125  49.  125  30.  -  -

 Referanser 

 Eksterne lenker 


Kategori:Russiske langrennsløpere
Kategori:Olympiske mestere for Russland
Kategori:Olympiske sølvmedaljevinnere for Russland
Kategori:Tour de Ski-vinnere
Kategori:U23-verdensmestere i langrenn
Kategori:Deltakere for Russland under Vinter-OL 2006
Kategori:Langrennsløpere under Vinter-OL 2006
Kategori:Deltakere for Russland under Vinter-OL 2010
Kategori:Langrennsløpere under Vinter-OL 2010
Kategori:Medaljevinnere under Vinter-OL 2014
Kategori:Deltakere for Russland under Vinter-OL 2014
Kategori:Langrennsløpere under Vinter-OL 2014
Kategori:Deltakere under Ski-VM 2005
Kategori:Deltakere under Ski-VM 2007
Kategori:Deltakere under Ski-VM 2009
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere under Ski-VM 2015
Kategori:Personer fra Krasnoarmejsk i Moskva oblast
Kategori:Dopingsaker i langrenn
Kategori:Fødsler i 1983